CELEX: 32011R0328
Language: lv
Date: 2011-04-05 00:00:00
Title: Komisijas Regula (ES) Nr. 328/2011 ( 2011. gada 5. aprīlis ), ar ko attiecībā uz statistiku par nāves cēloņiem īsteno Eiropas Parlamenta un Padomes Regulu (EK) Nr. 1338/2008 attiecībā uz Kopienas statistiku par sabiedrības veselību un veselības aizsardzību un drošību darbā  Dokuments attiecas uz EEZ

6.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 90/22
            
         KOMISIJAS REGULA (ES) Nr. 328/2011
   (2011. gada 5. aprīlis),
   ar ko attiecībā uz statistiku par nāves cēloņiem īsteno Eiropas Parlamenta un Padomes Regulu (EK) Nr. 1338/2008 attiecībā uz Kopienas statistiku par sabiedrības veselību un veselības aizsardzību un drošību darbā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1338/2008 attiecībā uz Kopienas statistiku par sabiedrības veselību un veselības aizsardzību un drošību darbā (1) un jo īpaši tās 9. panta 1. punktu,
   tā kā:
   
               (1)
            
            
               Ar Regulu (EK) Nr. 1338/2008 izveido vienotu sistēmu, lai regulāri sagatavotu Eiropas statistiku par sabiedrības veselību un veselības aizsardzību un drošību darbā.
            
         
               (2)
            
            
               Saskaņā ar Regulas (EK) Nr. 1338/2008 9. panta 1. punktu ir vajadzīgi īstenošanas pasākumi, lai precizētu datus un metadatus par nāves cēloņiem, kas ietverti šīs regulas III pielikumā un datu sniegšanas pārskata posmiem un intervāliem.
            
         
               (3)
            
            
               Konfidenciālie dati, ko Komisijai (Eurostat) nosūtījušas dalībvalstis, jāapstrādā saskaņā ar statistikas konfidencialitātes principu, kā paredzēts Eiropas Parlamenta un Padomes 2009. gada 11. marta Regulā (EK) Nr. 223/2009 par Eiropas statistiku (2) un Eiropas Parlamenta un Padomes 2000. gada 18. decembra Regulā (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (3).
            
         
               (4)
            
            
               Saskaņā ar Regulas (EK) Nr. 1338/2008 6. pantu ir veikta izmaksu lietderīguma analīze un izvērtēti tās secinājumi.
            
         
               (5)
            
            
               Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
            
         IR PIEŅĒMUSI ŠO REGULU.
   1. pants
   Darbības joma
   Eiropas statistika “nāves cēloņu” jomā attiecas uz visiem reģistrētiem nāves gadījumiem un nedzīvi dzimušiem bērniem katrā dalībvalstī, atsevišķi izdalot rezidentus un nerezidentus.
   2. pants
   Definīcijas
   Šajā regulā izmantotas šādas definīcijas:
   
               a)
            
            
               “nāve” ir dzīvības pazīmju permanenta zušana jebkurā laikā pēc dzīva bērna piedzimšanas (vitālo funkciju apstāšanās pēc piedzimšanas, nav reanimācijas iespējas). Šī definīcija neattiecas uz nedzīvi dzimušiem bērniem;
            
         
               b)
            
            
               “nedzīvs dzimis bērns” ir augļa nāve, tas ir, nāve pirms augļa pilnīgas izstumšanas vai izņemšanas no mātes neatkarīgi no grūtniecības ilguma. Nāvi konstatē, ja pēc šādas atdalīšanas no mātes auglis neelpo vai nerāda dzīvības pazīmes (piemēram, sirdspuksti, nabas saites pulsācija vai skeleta šķērssvītroto muskuļaudu noteikta kustība);
            
         
               c)
            
            
               “intrauterīnais vecums” ir grūtniecības ilgums, ko skaita no pēdējā normālā menstruācijas perioda pirmās dienas. Intrauterīno vecumu izsaka pilnās dienās vai pilnās nedēļās;
            
         
               d)
            
            
               “jaundzimušā nāve” ir nāve, kas iestājas pēc dzīva bērna piedzimšanas pirmajās 28 pilnās dienās (0.–27. diena);
            
         
               e)
            
            
               “agrāko dzemdību skaits” ir iepriekšējo dzemdību skaits, iekļaujot gan gadījumus, kad dzimis dzīvs bērns, gan gadījumus, kad bērns piedzimis nedzīvs (0, 1, 2, 3 vai vairāk agrāko dzemdību);
            
         
               f)
            
            
               “pārējie nāves gadījumi” ir nāves gadījumi, kas iestājas pēc jaundzimušā nāves periodā no 28. pilnās dienas;
            
         
               g)
            
            
               “nāves pamatcēlonis” ir slimība vai ievainojums, ar ko sākās tieši nāvi izraisošā slimības norise, vai nelaimes gadījuma apstākļi vai vardarbība, kas radīja nāvējošo ievainojumu;
            
         
               h)
            
            
               “rezidents” ir “pastāvīgais rezidents” vietā, kurā persona parasti pavada dienas atpūtas daļu, neņemot vērā īslaicīgu prombūtni izklaides, brīvdienu pavadīšanas, draugu un radinieku apciemošanas, darīšanu, ārstniecības vai svētceļojumu nolūkā.
            
         Par attiecīgās ģeogrāfiskās teritorijas pastāvīgajiem iedzīvotājiem uzskata tikai personas:
   
               i)
            
            
               kuras pastāvīgajā dzīvesvietā ir dzīvojušas vismaz 12 mēnešu nepārtrauktu periodu pirms pārskata datuma; vai
            
         
               ii)
            
            
               kuras pastāvīgajā dzīvesvietā ir ieradušās 12 mēnešu laikā pirms pārskata datuma ar nodomu tajā pavadīt vismaz vienu gadu.
            
         Ja i) vai ii) apakšpunktā minētos kritērijus nevar piemērot, “pastāvīgā dzīvesvieta” ir juridiskā vai reģistrētā dzīvesvieta.
   3. pants
   Vajadzīgie dati
   Dalībvalstis nosūta Komisijai (Eurostat) to mainīgo lielumu sarakstu, kas paredzēti pielikumā. Ja vien iespējams, iekļauj statistiku par ārzemēs mirušo rezidentu nāves cēloņiem.
   Attiecībā uz nedzīvi dzimušiem bērniem šādā secībā piemēro vismaz vienu kritēriju no trim: 1) dzimšanas svars, 2) intrauterīnais vecums un 3) augļa garums no galvas virsas līdz papēžiem. Datus vāc tikai par šādām grupām:
   
               a)
            
            
               dzimšanas svars no 500 g līdz 999 g vai gadījumos, ja dzimšanas svaru nepiemēro, intrauterīnais vecums no 22. līdz 27. pilnajai nedēļai, vai, ja nepiemēro nevienu no minētajiem diviem kritērijiem, augļa garums no galvas virsas līdz papēžiem no 25 cm līdz 34 cm (9. mainīgais lielums); un
            
         
               b)
            
            
               dzimšanas svars 1 000 g vai vairāk vai gadījumos, ja dzimšanas svaru nepiemēro, intrauterīnais vecums pēc 27. pilnās nedēļas, vai, ja nepiemēro nevienu no minētajiem diviem kritērijiem, augļa garums no galvas virsas līdz papēžiem 35 cm vai vairāk (10. mainīgais lielums).
            
         4. pants
   Pārskata periods
   Pārskata periods ir kalendārais gads.
   Dalībvalstis sniedz Komisijai (Eurostat) datus, kas norādīti šajā regulā, 24 mēnešos pēc pārskata perioda beigām.
   Pirmais pārskata gads ir 2011. gads.
   5. pants
   Metadati
   Dalībvalstis nosūta Komisijai (Eurostat) attiecīgo informāciju, ieskaitot informāciju par valstu atšķirīgo praksi attiecībā uz definīcijām, datu aptvērumu, Starptautiskā slimību klasifikatora (ICD) pārskatīšanu un izmantotajiem atjauninājumiem, automatizētām kodēšanas sistēmām, kā arī informāciju par nāves pamatcēloņu izvēli un to pārmaiņām.
   6. pants
   Datu un metadatu sniegšana Komisijai (Eurostat)
   Dalībvalstis sniedz kopsavilkuma datus vai mikrodatus (pabeigti, validēti un apstiprināti dati) un kopsavilkuma datus, kas ir paredzēti šajā regulā saskaņā ar apmaiņas standartu, ko precizējusi Komisija (Eurostat). Datus un metadatus sniedz Eurostat, izmantojot vienoto datu ievadīšanas sistēmu.
   7. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 5. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 70. lpp.
   
      (2)  OV L 87, 31.3.2009., 164. lpp.
   
      (3)  OV L 8, 12.1.2001., 1. lpp.
   
      PIELIKUMS
      
         Mainīgo lielumu saraksts, kas nosūtāms Komisijai (Eurostat)
      
      
                  Mainīgie lielumi
               
               
                  Rezidenti
               
               
                  Ziņotājvalstī mirušie nerezidenti
               
            
                  Nedzīvi dzimuši bērni
               
               
                  Jaundzimušo nāves gadījumi
               
               
                  Pārējie nāves gadījumi
               
               
                  Nedzīvi dzimuši bērni
               
               
                  Jaundzimušo nāves gadījumi
               
               
                  Pārējie nāves gadījumi
               
            
                  
                              1.
                           
                           
                              Nāves gads (notikuma datums)
                           
                        
               
                  C
               
               
                  C
               
               
                  C
               
               
                  C
               
               
                  C
               
               
                  C
               
            
                  
                              2.
                           
                           
                              Dzimums
                           
                        
               
                  V
               
               
                  C
               
               
                  C
               
               
                  V
               
               
                  C
               
               
                  C
               
            
                  
                              3.
                           
                           
                              Nāves pamatcēlonis saskaņā ar ICD (četri cipari)
                           
                        
               
                  V
               
               
                  C
               
               
                  C
               
               
                  V
               
               
                  C
               
               
                  C
               
            
                  
                              4.
                           
                           
                              Vecums (0 dienas, 1, 2, 3, 4, 5, 6 dienas, 7–27 dienas, 28–365 dienas, 1 gads, 2, 3, 4, 5–9 gadi, …85–89 gadi, …105 gadi un vairāk)
                           
                        
               
                  X
               
               
                  C
               
               
                  C
               
               
                  X
               
               
                  C
               
               
                  C
               
            
                  
                              5.
                           
                           
                              Notikuma valsts
                           
                        
               
                  V
               
               
                  C
               
               
                  C
               
               
                  V
               
               
                  C
               
               
                  C
               
            
                  
                              6.
                           
                           
                              Notikuma reģions (NUTS 2)
                           
                        
               
                  V
               
               
                  C (1)
                  
               
               
                  C (1)
                  
               
               
                  V
               
               
                  C
               
               
                  C
               
            
                  
                              7.
                           
                           
                              Rezidences reģions (NUTS 2) / mātes rezidences reģions (NUTS 2)
                           
                        
               
                  V
               
               
                  C
               
               
                  C
               
               
                  V
               
               
                  V
               
               
                  V
               
            
                  
                              8.
                           
                           
                              Rezidences valsts / mātes rezidences valsts
                           
                        
               
                  X
               
               
                  X
               
               
                  X
               
               
                  V
               
               
                  C
               
               
                  C
               
            
                  
                              9.
                           
                           
                              Nedzīvi dzimušu bērnu pirmā grupa
                              
                                          —
                                       
                                       
                                          dzimšanas svars no 500 g līdz 999 g vai, ja dzimšanas svaru nepiemēro,
                                       
                                    
                                          —
                                       
                                       
                                          intrauterīnais vecums no 22. līdz 27. pilnajai nedēļai, vai, ja nepiemēro nevienu no minētajiem diviem kritērijiem,
                                       
                                    
                                          —
                                       
                                       
                                          augļa garums no galvas virsas līdz papēžiem no 25 cm līdz 34 cm
                                       
                                    
                        
               
                  V
               
               
                  X
               
               
                  X
               
               
                  V
               
               
                  X
               
               
                  X
               
            
                  
                              10.
                           
                           
                              Nedzīvi dzimušu bērnu otrā grupa
                              
                                          —
                                       
                                       
                                          dzimšanas svars 1 000 g vai vairāk vai, ja dzimšanas svaru nepiemēro,
                                       
                                    
                                          —
                                       
                                       
                                          intrauterīnais vecums pēc 27. pilnās nedēļas, vai, ja nepiemēro nevienu no minētajiem diviem kritērijiem,
                                       
                                    
                                          —
                                       
                                       
                                          augļa garums no galvas virsas līdz papēžiem 35 cm vai vairāk
                                       
                                    
                        
               
                  V
               
               
                  X
               
               
                  X
               
               
                  V
               
               
                  X
               
               
                  X
               
            
                  
                              11.
                           
                           
                              Mātes vecums pēc vecuma grupas (mazāk par 15 gadiem, pēc tam vecuma grupas ar 5 gadu intervālu līdz 49 gadiem un 50 gadi vai vairāk)
                           
                        
               
                  V
               
               
                  V
               
               
                  X
               
               
                  V
               
               
                  V
               
               
                  X
               
            
                  
                              12.
                           
                           
                              Paritāte
                           
                        
               
                  V
               
               
                  V
               
               
                  X
               
               
                  V
               
               
                  V
               
               
                  X
               
            
                  
                     NB! C – obligāti, V – brīvprātīgi, X – nepiemēro.
               
            
         (1)  Brīvprātīgi par ārzemēs mirušiem rezidentiem.